Hei mahi whakamahere anake

Paerewa Paetae Ngā Mahi a te Rēhia 91751: Te whakamātau i ngā pūkenga toi o ngā mahi a te rēhia

Te Kaupapa Ako: Ngā Mahi a te Rēhia 2.1A v1

Te Ingoa o te Rauemi: He ringa raupā

Whiwhinga: 4

Tohutohu mā te Ākonga

**Te Horopaki**

Mō tēnei o ngā aromatawai, ka mahi takirōpū ki te whakarite i ētahi raupapa nekehanga e whakaahua ana i ngā pūkenga toi o ngā mahi a te rēhia.

Mā koutou ko te rōpū tētahi pūkenga o ngā mahi a te rēhia e kōwhiri hei whakaatu mai i roto i āu raupapa nekehanga. Ka āta wānangahia te tino tikanga o te pūkenga, kātahi ka mahi takirōpū ki te whakarite kia toru, nui ake rānei, ngā raupapa nekehanga e whakamāoritia atu ai taua pūkenga.

Ka aromatawaingia te pai o tā koutou whakahāngai me tā koutou whakaputa i taua pūkenga ki kaupapa/horopaki kē atu i roto i ngā raupapa nekehanga.

**Hei Mahi**

1. Kōwhiria tētahi pūkenga o ngā mahi a te rēhia hei whakaatu mai i roto i āu raupapa nekehanga. Kōrerotia te tino tikanga o taua pūkenga, arā, ko tōna whakapapa/pūtake, ngā kare ā-roto e whakaahuatia mai i taua pūkenga me te whakahāngai tika i taua pūkenga. Tuhia ngā kōrero/whakaaro katoa ki tāu ake hautaka.
2. Whakaritea ētahi raupapa nekehanga (kia toru, nui ake rānei, ngā kaupapa/horopaki rerekē) e whakaatu ana i te pūkenga i kōwhiri ai koutou. Tōna tikanga, kia whakamāori koe i te pūkenga kotahi i roto i ētahi kaupapa/horopaki kē atu, kia kitea atu ai te pai o tā koutou whakahāngai i te pūkenga ki ngā kaupapa/horopaki huhua noa.
3. Mahia ngā raupapa nekehanga i mua i te whakaminenga, i te pū whakaahua rānei.

Taunakitanga: Ngā Mahi a te Rēhia 91751 He ringa raupā

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| *Te whakarite raupapa nekehanga e whakamāoritia ai tētahi pūkenga o ngā mahi a te rēhia.* Ka whakamātau i ngā pūkenga toi o ngā mahi a te rēhia i roto i tētahi kaupapa, horopaki rānei. Ka whakaatu i te mārama ki ngā tikanga o ngā pūkenga toi o ngā mahi a te rēhia.  | *He kaiaka te whakarite raupapa nekehanga e whakamāoritia ai tētahi pūkenga o ngā mahi a te rēhia.*Ka whakamātau i ngā pūkenga toi o ngā mahi a te rēhia kia hāngai tōtika ki tētahi kaupapa, horopaki rānei. Ka whakamāori i ngā tikanga o ngā pūkenga toi o ngā mahi a te rēhia.  | *He kairangi te whakarite raupapa nekehanga e whakamāoritia ai tētahi pūkenga o ngā mahi a te rēhia.*Ka whakamātau i ngā pūkenga toi o ngā mahi a te rēhia kia hāngai, kia whaitake tonu i roto i tētahi kaupapa, horopaki rānei. Ka whakawhānui i ngā tikanga o ngā pūkenga toi o ngā mahi a te rēhia.  |